**APSTIPRINĀTS**

ar Nodarbinātības valsts aģentūras

Iepirkuma komisijas sēdes

2018. gada 12. oktobra

protokolu Nr.2

Iepirkums Publisko iepirkumu likuma 9. panta kārtībā

“Interaktīvā e-apmācības moduļa izstrādes iegāde”

ESF projekta “Atbalsts bezdarbnieku izglītībai” Nr.7.1.1.0/15/I/001 ietvaros

**NOLIKUMS**

Iepirkuma identifikācijas numurs: NVA 2018/27\_ESF

Rīga

2018

**I. VISPĀRĪGĀ INFORMĀCIJA**

1. **Iepirkuma identifikācijas numurs**

NVA 2018/27\_ESF

1. **Pasūtītājs**

Nodarbinātības valsts aģentūra

Adrese: K.Valdemāra ielā 38 k – 1, Rīgā, LV – 1010

1. **Pasūtītāja kontaktpersona un informācijas apmaiņa**

Juridiskā departamenta Iepirkumu un līguma nodaļas

ESF projekta “Atbalsts bezdarbnieku izglītībai”

vecākā eksperte Agnese Grundule

e-pasts Agnese.Grundule@nva.gov.lv

Informācijas apmaiņa starp Nodarbinātības valsts aģentūru (turpmāk – Pasūtītājs) un pakalpojuma sniedzēju (turpmāk – Pretendents) notiek rakstveidā pa pastu vai elektroniski, izmantojot kontaktpersonas elektronisko pasta adresi.

1. **Iepirkuma priekšmets un finansēšanas avots**
   1. e-apmācību programmas *“Kā veidot efektīvu darba meklēšanas stratēģiju”* izstrāde, ievietošana e-pakalpojuma darbības modulī (turpmāk – e-apmācību modulis) un nepieciešamo savietojamību nodrošināšana ar Pasūtītāja īpašumā esošo sistēmu BURVIS.
   2. CPV kods – 80400000-8 (24.kategorija).
   3. Paredzamā maksimālā līgumcena EUR 24 793,39 (bez PVN).
   4. Iepirkuma priekšmets tiks finansēts no ESF projekta “Atbalsts bezdarbnieku izglītībai” (projekta identifikācijas Nr.7.1.1.0/15/I/001) finansējuma.
2. **Līguma izpildes laiks un vieta**

5.1. Līguma izpildes laiks – 22 (divdesmit divi) mēneši no līguma noslēgšanas dienas.

5.2. Līguma izpildes vieta ir K.Valdemāra iela 38 k-1, Rīga.

1. **Iespējas iepazīties ar nolikumu**
   1. Iepirkuma nolikums un ar to saistītā iepirkuma dokumentācija ir publicēta, un brīvi pieejama Pasūtītāja mājas lapā www.nva.gov.lv sadaļā – Iepirkumi. Jautājumu vai nolikuma grozījumu gadījumā norādītajā adresē iepirkuma komisija aktualizēs nepieciešamo informāciju.
   2. Pretendenta pienākums ir pastāvīgi sekot Pasūtītāja mājas lapā publicētajai informācijai. Iepirkumu komisija nav atbildīga par to, ja kāds ieinteresētais piegādātājs nav iepazinies ar informāciju par šo iepirkumu.
   3. Pasūtītājs sniegs atbildes uz ieinteresēto Pretendentu uzdotajiem jautājumiem un sniegs papildu informāciju par iepirkuma dokumentācijā iekļautajām prasībām attiecībā uz piedāvājumu sagatavošanu un iesniegšanu. Ja Pretendents ir laikus pieprasījis papildu informāciju par nolikumā iekļautajām prasībām, Pasūtītājs to sniedz triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām. Atbildes uz Pretendenta uzdotajiem jautājumiem tiks publicētas Pasūtītāja mājas lapā www.nva.gov.lv sadaļā – Iepirkumi, kā arī nosūtītas uz Pretendenta norādīto elektroniskā pasta adresi.
   4. Ar nolikumu un tā pielikumiem (drukātā formātā) var iepazīties Pasūtītāja telpās: Eksporta ielā 6, Rīgā, LV - 1010, 17.kab. (2.stāvs), Pasūtītāja darba laikā: katru darba dienu no 8:30 līdz 17:00, pārtraukums 12:00 līdz 12:30, iepriekš piesakoties pie nolikumā norādītās kontaktpersonas.
2. **Piedāvājuma iesniegšanas vieta, datums, laiks un kārtība**
   1. Piedāvājuma iesniegšanas termiņš: Pretendents piedāvājumu var iesniegt ne vēlāk, kā līdz **2018. gada 26. novembrim plkst.14:00**.
   2. Pretendents iesniedz piedāvājumu personīgi vai atsūtot to pa pastu, vai parakstītu ar drošu elektronisko parakstu uz e-pasta adresi nva@nva.gov.lv, atbilstoši normatīvajiem aktiem par elektronisko dokumentu noformēšanu.
   3. Piedāvājuma iesniegšanas vieta: K.Valdemāra ielā 38 k-1, Rīgā, LV-1010, piedāvājumu ievietojot 1.stāva foajē novietotajā  pasta kastē uz, kuras rakstīts “Nodarbinātības valsts aģentūra”, Pasūtītāja darba laikā: katru darba dienu no 8.30 līdz 17.00 vai nosūtot pa pastu ierakstītā sūtījumā. Nosūtot piedāvājumu pa pastu, Pretendents uzņemas atbildību par piedāvājuma saņemšanu līdz nolikumā norādītajam termiņam nolikumā norādītajā vietā. Piedāvājumi pēc nolikumā norādītā iesniegšanas termiņa netiks pieņemti un vērtēti, kā arī pa pastu saņemtie piedāvājumi netiks atvērti un tiks nosūtīti atpakaļ Pretendentam.

**II. Prasības attiecībā uz piedāvājuma noformējumu un iesniegšanu**

1. Piedāvājums jāsagatavo un jāiesniedz atbilstoši iepirkuma nolikumā izvirzītajām prasībām.
2. Piedāvājumu papīra formātā iesniedz 2 (divos) eksemplāros, kas ievietoti vienā ārējā iepakojumā (viens oriģināleksemplārs ar norādi ORIĢINĀLS un viena kopija ar norādi KOPIJA). Ja piedāvājuma kopija atšķirsies no piedāvājuma oriģināla, iepirkuma komisija ņems vērā piedāvājuma oriģinālu.
3. Uz iepakojuma jānorāda:
   1. Pasūtītāja nosaukums un juridiskā adrese;
   2. Pretendenta nosaukums un juridiskā adrese;
   3. atzīme “Piedāvājums iepirkumam “Interaktīvā e-apmācības moduļa izstrādes iegāde” (iepirkuma identifikācijas numurs – NVA 2018/27\_ESF). **Neatvērt līdz piedāvājuma atvēršanas sanāksmei”**.
4. Ja piedāvājums tiek sūtīts elektroniski un parakstīts ar drošu elektronisku parakstu, piedāvājumam uz atsevišķas lapas jāpievieno šī nolikuma 10.1., 10.2. un 10.3. apakšpunktā minētā informācija. Pretendents ir tiesīgs parakstīt visus dokumentus kā vienu kopumu ar vienu drošu elektronisko parakstu.
5. Piedāvājumā ir jāietver:
   1. titullapa;
   2. satura rādītājs;
   3. pieteikums par piedalīšanos iepirkumā (nolikuma 2.pielikums);
   4. Pretendenta pieredzes apraksts (skatīt nolikuma 23. punktu (3.pielikums));
   5. pieredzes apraksta (CV) veidlapa piedāvātajam speciālistam pakalpojuma sniegšanā (4.pielikums). Piesaistīto kvalificēto speciālistu izglītību apliecinošo dokumentu kopijas un pašrocīgi parakstīts pieredzes apraksts (skatīt nolikuma 24.punktu);
   6. finanšu piedāvājums (nolikuma 5.pielikums);
   7. pozitīvas atsauksmes vai to kopijas no Pasūtītājiem/-a par trīs sniegtiem pakalpojumiem, kas pierāda Pretendenta pieredzi, atbilstoši nolikuma 23.punktā noteiktajām prasībām;
   8. informācija par apakšuzņēmējiem un/vai Personām un/vai Personu apvienībā ietilpstošajiem dalībniekiem (nolikuma 6.pielikums un 7.pielikums) un apakšuzņēmēja/Personas apliecinājums jāiesniedz *tikai* gadījumā, ja Pretendents plāno līguma izpildē piesaistīt apakšuzņēmējus, kuru sniedzamo pakalpojuma vērtība ir 10 procenti no kopējās iepirkuma līguma vērtības;
   9. pilnvaras kopija, ja Pretendenta pārstāvis ir pilnvarota persona (ja piedāvājumu iesniedz personālsabiedrība vai piegādātāju apvienība, tad piedāvājumā iekļauj pilnvaras kopiju, kas apliecina, piedāvājumā norādītās personas tiesības pārstāvēt attiecīgo personālsabiedrību vai piegādātāju apvienību);
   10. apliecinājums par neatkarīgi izstrādātu piedāvājumu (nolikuma 9. pielikums).
6. Piedāvājumā ietvertajiem dokumentiem jābūt skaidri salasāmiem, lai izvairītos no jebkādiem pārpratumiem. Vārdiem un skaitļiem jābūt bez iestarpinājumiem, labojumiem vai dzēsumiem.
7. Piedāvājums jāsagatavo latviešu valodā. Ja kāds dokuments vai citi piedāvājumā iekļautie informācijas materiāli ir svešvalodā, tam jāpievieno tulkojums latviešu valodā, kas ir noformēts atbilstoši normatīvo aktu prasībām. Pretendentam ir tiesības visu iesniegto dokumentu atvasinājumu un tulkojumu pareizību apliecināt ar vienu apliecinājumu.
8. Iesniegtie piedāvājumi, kuri iesniegti līdz nolikumā norādītajam iesniegšanas termiņam, paliek Pasūtītāja īpašums un netiek atdoti atpakaļ Pretendentiem.
9. Pretendenta piedāvājuma dokumentus paraksta Pretendenta pārstāvēt tiesīga vai Pretendenta pilnvarota persona. Personas, kuras paraksta piedāvājumu, paraksta tiesībām ir jābūt nostiprinātām atbilstoši normatīvajos tiesību aktos noteiktajam regulējumam. Ja piedāvājumā iekļauto dokumentāciju paraksta Pretendenta pilnvarota persona, piedāvājumam pievieno attiecīgu paraksta tiesīgās personas izdotu pilnvaru vai normatīvajos tiesību aktos noteiktā kārtībā apliecinātu pilnvarojuma kopiju. Piedāvājumā iekļauto dokumentu kopiju apliecinājumu ar parakstu apstiprina Pretendenta paraksta tiesīgā persona vai tās pilnvarota persona.
10. Piedāvājums Pretendentam jāiesniedz slēgtā aploksnē vai citā slēgtā iepakojumā, lai tajā iekļautā informācija nebūtu pieejama un redzama līdz piedāvājuma atvēršanas dienai. Piedāvājums Pretendentam jānoformē un jāiesniedz vienā iesietā sējumā. Sējumā dokumentiem jābūt sakārtotiem vienkopus, ar numurētām lapām, satura rādītāju un cauršūtiem ar auklu tādā veidā, kas nepieļauj to atdalīšanu. Uz pēdējās lapas aizmugures cauršūšanai izmantojamā aukla jānostiprina ar pārlīmētu lapu, uz kuras jānorāda cauršūto lapu skaits, ko ar savu parakstu un Pretendenta zīmoga (spiedoga) (ja tāds ir) nospiedumu apliecina Pretendenta pārstāvis.
11. Pirms iepirkuma nolikumā noteiktā piedāvājuma iesniegšanas termiņa beigām Pretendents ir tiesīgs atsaukt iesniegto piedāvājumu, rakstveidā par to paziņojot Pasūtītājam. Piedāvājuma atsaukšana nav grozāma, un tā izbeidz turpmāku Pretendenta līdzdalību šajā iepirkumā.
12. Pirms nolikumā noteiktā piedāvājuma iesniegšanas termiņa beigām, Pretendents ir tiesīgs grozīt iesniegto piedāvājumu, rakstveidā par to paziņojot Pasūtītājam. Paziņojums par grozījumiem piedāvājumā sagatavojams, noformējams un iesniedzams tāpat kā piedāvājums (atbilstoši nolikuma prasībām) un uz tā jābūt norādei, ka tie ir sākotnējā piedāvājuma grozījumi.
13. Pēc piedāvājumu iesniegšanas termiņa beigām Pretendents nevar savu piedāvājumu grozīt.
14. Pretendents, no saviem līdzekļiem, sedz visas izmaksas, kas saistītas ar viņa piedāvājuma sagatavošanu un iesniegšanu Pasūtītājam.

**III. Nosacījumi Pretendenta dalībai IEPIRKumā un Pretendenta atlases dokumenti**

1. Pretendents (t.sk. arī apakšuzņēmēji, piegādātāju apvienības vai personālsabiedrības dalībnieki), kas attiecīgi piedāvā tirgū nolikuma prasībām atbilstošu pakalpojumu un ir reģistrēts atbilstoši Latvijas Republikas vai ārvalstu normatīvo aktu prasībām.
2. Pretendents iepriekšējo 3 (trīs) gadu laikā (2015., 2016., 2017. gads un 2018. gadā līdz piedāvājumu iesniegšanas termiņa beigām) ir ieguvis šādu pieredzi:
   1. sniedzis vismaz trīs pēc satura un apjoma līdzvērtīgus elektronisko apmācību moduļu izveides pakalpojumus (pieredze interaktīvu lietotāju apmācību rīku izgatavošanā informācijas sistēmām, kurām ir ne mazāk kā 75 mācību ekrānformas ar orientējošo mācību moduļa apguves ilgumu piecas akadēmiskās stundas);
   2. pieredze interaktīvu apmācības rīku izstrādē, kuros ietverti audio, animācijas un videomateriāli.
3. Pretendentam iepirkuma priekšmeta realizēšanai ir pieejami speciālisti ar šādu kvalifikāciju:
   1. **e-apmācības satura autors**, kuram ir vismaz otrā līmeņa augstākā izglītība psiholoģijā, vai vismaz otrā līmeņa augstākā izglītība izglītības zinātnē ar kvalifikāciju karjeras konsultants un kurš iepriekšējo 3 (trīs) gadu laikā (2015., 2016., 2017. gadā un 2018. gadā līdz piedāvājuma iesniegšanas termiņa beigām) kā autors izstrādājis vai kā līdzautors piedalījies satura veidošanā rokasgrāmatai vai mācību metodiskajam materiālam kādā no pedagoģijas, psiholoģijas vai socioloģijas zinātņu jomām;
   2. **e-apmācības tehniskās izstrādes speciālists**, kuram ir augstākā izglītība informācijas tehnoloģiju jomā un pieredze iepriekšējo 3 (trīs) gadu laikā (2015., 2016., 2017. gadā un 2018. gadā līdz piedāvājuma iesniegšanas termiņa beigām) vismaz 1 (viena) interaktīva apmācības rīka izstrādē, kuros ietverti audio un video materiāli risinājuma izstrādāšanai, kas pēc veicamo darbu apjoma atbilst tehniskajā specifikācijā noteiktajam darba apjomam;
   3. **literārais redaktors**, kuram ir otrā līmeņa profesionālā augstākā vai akadēmiskā izglītība filoloģijā (literatūrzinātnē, valodniecībā) un kurš iepriekšējo 3 (trīs) gadu laikā (2015., 2016., 2017. gadā un 2018. gadā līdz piedāvājumu iesniegšanas termiņa beigām) ir rediģējis kā literārais redaktors vai korektors, vismaz 2 (divus) mācību metodiskos materiālus kādā no pedagoģijas, psiholoģijas vai socioloģijas zinātņu jomām latviešu valodā.
4. Lai novērtētu Pretendenta atbilstību paredzamā iepirkuma līguma izpildes prasībām, **Pretendentam jāiesniedz šādi dokumenti**:
   1. kompetentas attiecīgās valsts institūcijas izsniegts dokuments (kopija), kas apliecina, ka Pretendents (t.sk. arī apakšuzņēmēji, piegādātāju apvienības vai personālsabiedrības dalībnieki) ir reģistrēts likumā noteiktajā kārtībā, saskaņā ar nolikuma 22. punktu. Dokuments nav jāiesniedz, ja Pretendents ir reģistrēts Latvijas Republikas Uzņēmumu reģistra vestajos reģistros;
   2. pieteikums par piedalīšanos iepirkumā (2.pielikums);
   3. Pretendenta pieredzes apraksts, kas apliecina atbilstību nolikuma 23. punkta prasībām (3.pielikums);
   4. pakalpojuma sniegšanā piesaistīto kvalificēto speciālistu izglītību apliecinošo dokumentu kopijas katram nolikuma apakšpunktā 24.1., 24.2. un 24.3 norādītajam kvalificētajam speciālistam un pašrocīgi parakstītu pieredzes aprakstu (turpmāk – CV). CV informācija ir jāiesniedz tādā apjomā, lai konstatētu Pretendenta atbilstību nolikuma 24. punktā noteiktajām prasībām (4.pielikums);
   5. gadījumā, ja speciālistu izglītību apliecina ārvalstīs vai Padomju Sociālistisko Republiku Savienības (PSRS) augstākās mācību iestādes izsniegts dokuments par augstāko izglītību, papildus jāiesniedz Akadēmiskā informācijas centra izsniegts dokuments par iegūtās izglītības pielīdzināšanu Augstskolu likumā noteiktajiem grādiem un profesionālajām kvalifikācijām;
   6. finanšu piedāvājums (5.pielikums);
   7. pozitīvas atsauksmes vai to kopijas no Pasūtītājiem/-a par trīs sniegtiem pakalpojumiem, kas pierāda Pretendenta pieredzi, atbilstoši nolikuma 23.punktā noteiktajām prasībām. Atsauksmē jābūt ietvertai visai nepieciešamajai informācijai, lai Pasūtītājs varētu izvērtēt Pretendenta atbilstību attiecīgajai nolikuma prasībai, kā arī norādītajai pakalpojuma Pasūtītāja kontaktpersonai un kontaktinformācijai;
   8. ja pakalpojuma sniegšanā plāno piesaistīt personas, uz kuras iespējām Pretendents balstās, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām (turpmāk - Persona), un/ vai apakšuzņēmējus (apakšuzņēmējs ir Pretendenta vai apakšuzņēmēja piesaistīta vai nolīgta persona, kura sniedz pakalpojumu, kas nepieciešams Pasūtītāja līguma izpildei, neatkarīgi no tā, vai šī persona pakalpojumus sniedz Pretendentam vai citam apakšuzņēmējam), kuru sniedzamo pakalpojumu vērtība ir vismaz 10 procenti no kopējās iepirkuma vērtības, Pretendents papildus iesniedz:
      1. informāciju par Personu un/ vai apakšuzņēmējiem - Personas/ apakšuzņēmēja nosaukumu un vienoto reģistrācijas numuru, adresi, kontaktpersonu un tās tālruņa numuru, atbildības apjomu procentos, nododamās līguma daļas īsu aprakstu (6.pielikums);
      2. katras Personas / apakšuzņēmēja apliecinājumu par tā gatavību veikt tam izpildei nododamo līguma daļu (7.pielikums);
      3. Pretendents balstās uz Personu - Pretendents pierāda, iesniedzot atbilstošus dokumentus, iepirkuma komisijai, ka tam faktiski būs pieejami šo personu resursi, kuri pašam nav un kas ir nepieciešami līguma izpildei uz visu Iepirkuma līguma izpildes laiku, ciktāl tie būs nepieciešami;
      4. dokuments par katru Personu un/ vai apakšuzņēmējiem nolikuma 25.1.apakšpunktā norādītais dokuments.
   9. Piegādātāju apvienības gadījumā papildus jāiesniedz:
      1. pilnvara par piegādātāju apvienības izvirzīto pārstāvi un iepirkuma procedūras dokumentācijas parakstīšanai pilnvaroto personu;
      2. informācija par piegādātāju apvienībā ietilpstošajiem dalībniekiem: dalībnieka nosaukums un vienotais reģistrācijas numurs, pasta adrese, kontaktpersona un tālruņa numurs, atbildības apjoms procentos, nododamās daļas īss apraksts (6.pielikums);
      3. ja piegādātāju apvienība nav izveidojusi personālsabiedrību - Pretendents pierāda, iesniedzot atbilstošus dokumentus, iepirkuma komisijai, ka tam faktiski būs pieejami šo personu resursi, kuri pašam nav un kas ir nepieciešami līguma izpildei uz visu Iepirkuma līguma izpildes laiku.
   10. apliecinājums par neatkarīgi izstrādātu piedāvājumu (9. pielikums).
5. CV un citi dokumenti ir jāiesniedz tādā apjomā, lai no tiem var secināt atbilstību izvirzītajām prasībām. Ja CV un citi dokumenti nav iesniegti vajadzīgajā apjomā vai no iesniegtā CV un citiem dokumentiem nevar secināt atbilstību izvirzītajām prasībām, tad iepirkumu komisijai ir tiesības pieņemt lēmumu Pretendentu no tālākas līdzdalības iepirkumā izslēgt.
6. Pretendents ir atbildīgs par sniegto ziņu patiesumu. Iepirkuma komisija ir tiesīga pārbaudīt Pretendenta sniegto ziņu patiesumu. Ja iepirkuma komisija, pārbaudot Pretendenta jebkuras sniegtās ziņas, konstatēs, ka tās neatbilst patiesībai, Pretendents no tālākas līdzdalības iepirkumā tiks izslēgts.

**IV. Finanšu piedāvājums**

1. Finanšu piedāvājums jāsagatavo atbilstoši nolikuma 5.pielikuma veidlapas paraugam.
2. Pretendents drīkst iesniegt tikai vienu finanšu piedāvājuma variantu.
3. Finanšu piedāvājumā cena jānorāda EUR bez pievienotās vērtības nodokļa (PVN) ar divām zīmēm aiz komata.
4. Finanšu piedāvājumā tiek iekļautas visas ar tehniskās specifikācijas un līguma noteikto prasību izpildi saistītās izmaksas t.sk., administratīvās izmaksas, nodokļi un nodevas, kā arī pārējās izmaksas, izņemot PVN. Papildu izmaksas līguma darbības laikā netiks pieļautas.

**V. Piedāvājumu vērtēšana**

1. Tiks salīdzināti un vērtēti tikai tie piedāvājumi, kas iesniegti nolikumā paredzētajā kārtībā un termiņā. Iepirkuma komisija veic iesniegto Pretendentu piedāvājumu vērtēšanu slēgtā sēdē un pārbauda piedāvājumu atbilstību visām Nolikumā noteiktajām prasībām un izvēlas piedāvājumu saskaņā ar Publisko iepirkumu likuma (turpmāk – PIL) 51. panta ceturto daļu – “piedāvājums ar viszemāko cenu”.
2. Iepirkuma komisija vērtēs Pretendenta piedāvājuma noformējuma atbilstību nolikuma II. nodaļas prasībām.Ja iepirkuma komisija vērtēšanas procesā konstatēs būtisku piedāvājuma neatbilstību noformējuma prasībām, kuras var ietekmēt turpmāko lēmumu pieņemšanu attiecībā uz Pretendentu, iepirkuma komisija ir tiesīga Pretendenta piedāvājumu noraidīt un izslēgt no tālākas vērtēšanas.
3. Iepirkuma komisija vērtēs piedāvājuma noformējuma un piedāvājumā pieļautās neprecizitātes būtiskumu, ja, vērtējot, iesniegtos piedāvājumus tiks konstatētas drukas kļūdas vai citas nebūtiskas dokumenta satura neprecizitātes, kas ir acīmredzama kļūda un ja šī pieļautā neprecizitāte nevar ietekmēt turpmākā lēmuma pieņemšanu attiecībā uz Pretendentu, iepirkuma komisija ir tiesīga Pretendenta piedāvājumu turpināt vērtēt.
4. Iepirkuma komisija vērtēs, vai Pretendents atbilst nolikuma III. nodaļā noteiktajām atlases prasībām. Ja Pretendents nav, iesniedzis visus, nolikuma 25.punktā pieprasītos dokumentus, vai iesniegtā informācija neapliecina Pretendenta atbilstību nolikuma 22., 23. un 24. punktā noteiktajām prasībām, Pretendenta piedāvājums tiks noraidīts un izslēgts no tālākas vērtēšanas.
5. Ja piedāvājumā nebūs iesniegts iepirkuma priekšmeta realizēšanai pieejamo speciālistu kvalifikāciju apliecinošs dokuments, kas apliecinātu Pretendenta atbilstību nolikuma 24.punktam vai iesniegtais dokuments nebūs pilnvērtīgs, Pasūtītājs vērtēs trūkuma būtiskumu un gadījumā, ja Pasūtītāja ieskatā nepilnības nebūs būtiskas, vai informācija par nepieciešamo pieredzi būs atrodama citā vietā piedāvājumā vai publiskā datu bāzē, iepirkuma komisija ir tiesīga Pretendenta piedāvājumu turpināt vērtēt.
6. Vērtējot finanšu piedāvājumu, iepirkuma komisija pārbaudīs vai piedāvājumā nav aritmētisko kļūdu. Ja iepirkuma komisija konstatēs aritmētiskās kļūdas, tā veiks pārrēķinu un turpmākajā vērtēšanas procesā ņems vērā labojumus. Par aritmētisko kļūdu labojumiem Pasūtītājs informēs Pretendentu.
7. Pēc finanšu piedāvājuma pārbaudes, iepirkuma komisija vērtēs Pretendentu, kurš iesniedzis piedāvājumu ar viszemāko cenu (nolikuma 5. pielikumā “Finanšu piedāvājums” norādītā kopējā zemākā cena bez PVN).
8. Iepirkuma komisija veiks PIL 9. panta astotajā daļā noteikto Pretendentu izslēgšanas nosacījumu pārbaudi, ievērojot PIL 9. panta devītajā, desmitajā, vienpadsmitajā un divpadsmitajā daļā noteikto kārtību, pārbaudīs tikai attiecībā uz Pretendentu, kuram būtu piešķiramas līguma slēgšanas tiesības.
9. Iepirkuma komisija ar lēmumu par uzvarētāju iepirkumā atzīs Pretendentu, kurš izraudzīts atbilstoši nolikumā noteiktajām prasībām un kritērijiem un nav izslēdzams no dalības iepirkumā saskaņā ar PIL 9. panta astoto daļu.
10. Iepirkuma komisija atbilstoši Starptautisko un Latvijas Republikas nacionālo sankciju likuma 11.1pantam, pārbaudīs, vai uz Pretendentu, tā valdes vai padomes locekli, pārstāvēttiesīgo personu vai prokūristu, vai personu, kura ir pilnvarota pārstāvēt Pretendentu darbībās, kas saistītas ar filiāli, vai personālsabiedrības biedru, ja Pretendents ir personālsabiedrība, kuram būtu piešķiramas iepirkuma līguma slēgšanas tiesības, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras varētu ietekmēt līguma izpildi.
11. Lēmumu par iepirkuma rezultātiem iepirkuma komisija Pretendentiem paziņo rakstiski 3 (trīs) darba dienu laikā pēc lēmuma pieņemšanas dienas.
12. Ja, pirms lēmuma par iepirkuma līguma slēgšanas tiesību piešķiršanas, iepirkuma komisija konstatēs, ka vismaz divu piedāvājumu novērtējums ir vienāds, par iepirkuma uzvarētāju tiks noteikts Pretendents, kurš ir nacionāla līmeņa darba devēju organizācijas biedrs, un ir noslēdzis koplīgumu ar arodbiedrību, kas ir nacionāla līmeņa arodbiedrības biedre (ja piedāvājumu iesniegusi personālsabiedrība vai personu apvienība, koplīgumam jābūt noslēgtam ar katru personālsabiedrības biedru un katru personu apvienības dalībnieku).
13. Ja iepirkuma uzvarētājs netiks noteikts nolikuma 43. punkta kārtībā, Pasūtītājs iepirkuma uzvarētāju noteiks izlozes kārtībā. Par izlozes noteikumiem Pretendenti, kas iesnieguši vienādas viszemākās cenas, tiks informēti personīgi, nosūtot tiem rakstveida uzaicinājumu, kurā tiks paziņots izlozes laiks un kārtība.
14. Ja iesniegti iepirkuma nolikumā noteiktajām prasībām neatbilstoši piedāvājumi vai iepirkumā vispār netiks iesniegti piedāvājumi, iepirkuma komisija pieņems lēmumu izbeigt iepirkumu bez rezultāta. Šādā gadījumā Pasūtītājs triju darbdienu laikā pēc tam, kad pieņemts lēmums izbeigt iepirkumu bez rezultāta, sagatavos un publicēs publikāciju vadības sistēmā informāciju par iepirkuma izbeigšanu bez rezultāta, norādot lēmuma pieņemšanas datumu un pamatojumu, kā arī savā Pasūtītāja profilā nodrošinās brīvu un tiešu elektronisku piekļuvi šim lēmumam.

## VI. IEPIRKUMU KOMISIJAS TIESĪBAS UN PIENĀKUMI

1. Iepirkuma komisijas darbu organizē un vada komisijas priekšsēdētājs. Iepirkuma komisijas priekšsēdētājs nosaka komisija sēdes vietu, laiku un kārtību, kā arī sasauc un vada komisijas sēdes.
2. Iepirkuma komisijai ir tiesības:
   1. pieprasīt, lai Pretendents precizētu informāciju par savu iesniegto piedāvājumu, ja tas nepieciešams piedāvājumu noformējuma pārbaudei, Pretendentu atlasei, kā arī piedāvājumu novērtēšanai;
   2. normatīvajos aktos neteiktajā kārtībā labot finanšu piedāvājumos konstatētās aritmētiskās kļūdas;
   3. izslēgt Pretendentu no turpmākas dalības iepirkuma procedūrā, ja Pretendents nav iesniedzis visu komisijas pieprasīto informāciju, vai ir sniedzis nepatiesu informāciju;
   4. izvēlēties nākamo lētāko piedāvājumu, ja izraudzītais Pretendents atsakās slēgt iepirkuma līgumu ar Pasūtītāju;
   5. pieaicināt ekspertus piedāvājuma atbilstības pārbaudē un piedāvājuma vērtēšanā;
   6. jebkurā brīdī pārtraukt iepirkuma procedūru, ja tam ir objektīvs pamatojums.
3. Iepirkuma komisijai ir pienākums:
   1. nodrošināt iepirkuma procedūras norisi un dokumentēšanu;
   2. nodrošināt Pretendentu brīvu konkurenci, kā arī vienlīdzīgu un taisnīgu attieksmi pret tiem;
   3. normatīvajos aktos noteiktajā kārtībā sniegt informāciju par iepirkuma procedūru pēc ieinteresēto personu pieprasījuma;
   4. vērtēt Pretendentus un to iesniegtos piedāvājumus saskaņā ar Publisko iepirkumu likumu, nolikumu un tehnisko specifikāciju, izvēlēties piedāvājumu vai pieņemt lēmumu par iepirkuma procedūras izbeigšanu.

## VII. PRETENDENTA TIESĪBAS UN PIENĀKUMI

1. Piedalīšanās iepirkumā ir Pretendenta brīvas gribas izpausme. Iesniedzot savu piedāvājumu dalībai iepirkumā, Pretendents visā pilnībā pieņem un ir gatavs pildīt visas šajā nolikumā noteiktās prasības. Piedāvājuma iesniegšana apliecina Pretendenta piekrišanu visiem šī nolikuma noteikumiem.
2. Pretendentam ir pienākums rakstveidā un iepirkuma komisijas norādītajā termiņā sniegt atbildes uz iepirkuma komisijas pieprasījumiem. Šī noteikuma neievērošana bez attaisnojoša iemesla un iepirkuma komisijas pieprasījumu neizpilde var būt par iemeslu, lai Pretendenta piedāvājums tiktu noraidīts tālākai izskatīšanai un netiktu vērtēts.
3. Pretendentam ir pienākums no Pasūtītāja saņemtos iepirkuma materiālus nenodot trešajām personām un izmantot tos tikai iepirkuma piedāvājuma izstrādei.
4. Pretendentam atbilstoši PIL 68. pantā noteiktajam ir tiesības iesniegt Iepirkumu uzraudzības birojam iesniegumu par iepirkuma komisijas darbību attiecībā uz iepirkuma likumību, ja tas uzskata, ka iepirkuma komisija nav ievērojusi iepirkumu regulējošo normatīvo aktu prasības un tādējādi pārkāpusi Pretendenta likumīgās tiesības un intereses.
5. Pretendentam ir tiesības pieprasīt Pasūtītājam piedāvājumā iekļautās konfidenciālās informācijas neizpaušanu atbilstoši normatīvo aktu prasībām.

**VIII. GALVENIE LĪGUMISKIE NOSACĪJUMI**

1. Iepirkuma līgums tiks slēgts, pamatojoties uz iepirkuma nolikumu, tehnisko specifikāciju un Pretendenta piedāvājumu. Ar Pretendentu, kuram tiks piešķirtas līgumslēgšanas tiesības, tiks slēgts iepirkuma līgums, iekļaujot ESF projekta ”Atbalsts bezdarbnieku izglītībai” (projekta identifikācijas Nr.7.1.1.0/15/I/001) finansējumu.
2. Par pakalpojuma nesniegšanu līgumā noteiktajos termiņos Pretendents maksā Pasūtītājam līgumsodu par katru kavētu darba dienu 0,1% no kopējās līguma summas. Izpildītājam piemērotā līgumsoda summa nevar pārsniegt 10% no Līguma kopējās summas.
3. Puses apņemas ievērot personu datu aizsardzības normatīvo aktu prasības, t.sk. Eiropas Parlamenta un Padomes regulu Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula)”.
4. Pretendents ievēro Eiropas Savienības fondu publicitātes un vizuālās identitātes prasību ievērošanu saskaņā ar Ministru kabineta 2015. gada 17. februāra noteikumos Nr.87 “Kārtība, kādā Eiropas Savienības struktūrfondu un Kohēzijas fonda ieviešanā 2014.–2020. gada plānošanas periodā nodrošināma komunikācijas un vizuālās identitātes prasību ievērošana” un Eiropas Parlamenta un Padomes 2013. gada 17. decembra regulas (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006, XII pielikuma 2.2.sadaļā noteikto.
5. Norēķins ar Pretendentu tiek veikts ar pārskaitījumu līgumā norādītajā Pretendenta bankas kontā 20 darba dienu laikā pēc Pretendenta rēķina saņemšanas. Rēķinu Pretendents sagatavo un iesniedz pēc darbu pieņemšanas - nodošanas akta abpusējas parakstīšanas. Rēķinu iesniedz par tādu darbu apjomu, kāds norādīts abpusēji parakstītajā darbu pieņemšanas-nodošanas aktā.
6. Grozījumus iepirkuma līgumā var izdarīt tikai, ievērojot PIL 61. pantu.
7. Pretendents piecu darba dienu laikā pēc līguma noslēgšanas sagatavo un iesniedz sākotnējo darbu izpildes grafiku saskaņā ar tehniskā specifikācijā noteikto. Pasūtītājs saņemto darbu izpildes grafiku izskata un saskaņo piecu darba dienu laikā (sūtot informāciju (t.sk., par precizējumiem, ja tādi nepieciešami) uz Pretendenta līgumā norādīto e-pasta adresi). Gadījumā, ja nepieciešami precizējumi, Pretendents tos veic divu darba dienu laikā no Pasūtītāja norāžu saņemšanas e-pastā un atkārtoti e-pastā nosūta Pasūtītājam darbu izpildes grafiku.
8. Pretendentam ir jāveic e-apmācību moduļa un e-vides programmatūras izstrāde/piegāde un ieviešana atbilstoši saskaņotajai sistēmas prasību specifikācijai un citai saistošai dokumentācijai. Pretendentam visi nodevumi jāpiegādā saskaņā ar tehniskā specifikācijā noteikto.
9. Izmaiņas, kas tiks veiktas pēc Pretendenta ierosinājuma izstrādes procesa ietvaros, kas precizē prasību formulējumus, vai kas izmaina (optimizē) prasību realizāciju, nemainot sagaidāmo rezultātu, netiks uzskatītas par izmaiņām līguma izpratnē.
10. Pretendentam jānodrošina viena gada garantija izstrādātajam e-apmācību modulim un e-apmācību moduļu darbināšanas e-videi (ja Pretendents neizmanto Pasūtītāja e-vidi), kuras darbības laikā operatīvi ir, jānovērš visas reģistrētās kļūdas. Kļūdu pieteikšanas kārtība saskaņā ar nolikuma 8.pielikumu.
11. Pasūtītājam ir tiesības izskatīt un lemt jautājumu par līguma izbeigšanu ar Pretendentu, par lēmumu rakstveidā paziņojot piecas darba dienas iepriekš, ja ir iestājies kāds no Ministru kabineta 2016. gada 20. septembra instrukcijas Nr.3 “Ārvalstu finanšu instrumentu finansētu civiltiesisku līgumu izstrādes un slēgšanas instrukcija valsts tiešās pārvaldes iestādēs” 165.punktā un 166.punktā noteiktais gadījums.
12. Ja Latvijas Republikas normatīvo aktu grozījumi paredzēs tādas normatīvo aktu pārmaiņas, kuras liks Pusēm mainīt līguma noteikumus un nosacījumus, tādējādi būtiski mainot Pušu ekonomiskos un komerciālos mērķus, un, ja Puses nespēs 10 darba dienu laikā pēc šādu apstākļu rašanās panākt vienošanos par šo pārmaiņu nosacījumiem, Pusēm ir tiesības lauzt līgumu, lēmumu paziņojot rakstveidā.

**IX. PIELIKUMI**

|  |  |
| --- | --- |
| 1.pielikums | Tehniskā specifikācija; |
| 2.pielikums | Pieteikums par piedalīšanos iepirkumā; |
| 3.pielikums | Pretendenta pieredzes apraksts; |
| 4.pielikums | Pieredzes apraksta (CV) veidlapa piedāvātajam speciālistam; |
| 5.pielikums | Finanšu piedāvājums; |
| 6.pielikums | Informācija par apakšuzņēmējiem un/vai Personām un/vai Personu apvienībā ietilpstošajiem dalībniekiem; |
| 7.pielikums | Apakšuzņēmēja/Personas apliecinājums; |
| 8.pielikums | Problēmu pieteikšana garantijas periodā; |

9. pielikums Apliecinājums par neatkarīgi izstrādātu piedāvājumu.